На основу члана 32. Закона о локалној самоуправи („Службени гласник РС“, број 129/2007, 83/2014 - др.закон, 101/2016-др.закон и 47/2018 и 111/2021-др закона),члана 14. став 2. Закона о превозу у друмском саобраћају („Службени гласник РС“ број 46/1995, 66/2001, 61/2005, 91/2005, 62/2006, 31/2011 и 68/2015-др.закони),и члана 40. и 152. Статута општине Владичин Хан (“Службени гласник Града Врања”, бр. 4/2019), Скупштина општине Владичин Хан, на седници одржаној дана 23.12.2022. године, донела је

**ОДЛУКУ**

**О ОДРЕЂИВАЊУ АУТОБУСКИХ СТАЈАЛИШТА НА ТЕРИТОРИЈИ ОПШТИНЕ ВЛАДИЧИН ХАН**

**Члан 1.**

Овом Одлуком одређују се аутобуска стајалишта која се могу користити за обављање линијског превоза путника на територији општине Владичин Хан.

**Члан 2.**

Аутобуским стајалиштем сматра се уређен простор поред коловоза, односно означен простор на коловозу, на којем се заустављају аутобуси ради укрцавања и искрцавања путника.

Аутобуска станица у општини Владичин Хан у ул. Николе Тесле бр.17, јесте објекат у коме се врши прихват и отпремање аутобуса којима се обавља линијски превоз путника, пртљага и ствари, укрцавање и искрцавање путника, издавање возних карата и других превозних исправа, давање обавештења о превозу и пружање других услуга у вези са превозом.

**Члан 3.**

На територији општине Владичин Хан одређују се следећа аутобуска стајалишта:

**А)**на државном путу I-B реда бр.40, за правац Владичин Хан-Сурдулица, у оба смера, одређују се стајалишта на следећим местима и то: Прекодолце, Прекодолце 1, Прекодолце 2, Прекодолце (ДН петрол Бензинска пумпа), Житорађе, Житорађе 1, Житорађе 2, Житорађе 3, Житорађе 4;

**Б)** на државном путу II-B реда бр.441, за правац Владичин Хан-Врање у обасмера, одређују се стајалишта на следећим местима и то: Владичин Хан (Железничка станица), Владичин Хан („Турист“), Репинце (продавница „Кременко“), Сува Морава 1, Сува Морава 2, Сува Морава 3, Сува Морава 4, Лепеница (Дреново), Лепеница (Дом омладине),

**В)** на Oпштинском путу I реда бр. A1, за правац Владичин Хан-Врање оба смера одерђују се стајалишта на следећим местима и то: Лепеница (Видинска долина), Стубал 1, Стубал 2, Стубал 3 (насеље), Стубал 4, Стубал 5, Прибој 1 (Железничка станица), Прибој 2, Прибој 3, Прибој 4 и Мазараћ;

**Г)** на државном путу II-A реда бр.258, за правац Владичин Хан-Врање у оба смера, одређују се стајалишта на следећим местима и то: Владичин Хан (Аутобуска станица), Полом 1, Полом 2 (централа Врла 4), Полом 3 (кафана Црнка), Декутинце (раскрсница за с.Декутинце) Грамађе 1, Грамађе 2 (скретање за Јелашницу), Грамађе (Симеговац), Врбово 1 (код Врбовске реке), Врбово 2, Паневље, Паневље 2, Превалац (скретање за Корбевац) и Мазараћ (школа);

**Д)** на државном путу II-A реда бр.258, за правац Владичин Хан-Предејане у оба смера, одређују се стајалишта на следећим местима и то: Владичин Хан (Аутобуска станица), Кржинце, Цвећа Лука, Момин камен, Џеп, Гариње и Царичина долина.

**Е)** на државном путу II-B реда бр. 436, за правац Владичин Хан-Брестово у оба смера, одређују се стајалишта на следећим местима и то: Владичин Хан (Аутобуска станица), ВладичинХан (ул. Слободана Пенезића бр.1), Репинце 1 (продавница „Кременко“), Репинце 2, Репинце 3, Репинце 4, Куново 1, Куново 2, Куново 3, Брестово 1 и Брестово 2.

**Члан 4.**

Аутобуси који обављају међумесни превоз кроз насељено место Владичин Хан, за пријем и отпрему путника и пртљага користе аутобуску станицу у насељеном месту Владичин Хан.

**Члан 5.**

Аутобуско стајалиште мора имати прописане ознаке и изграђену, односно означену саобраћајну површину за заустављање аутобуса и извод из реда вожње.

Извод из реда вожње на аутобуском стајалишту дужан је поставити превозник који обавља линијски превоз путника.

**Члан 6.**

Послове изградње и одржавања аутобуских стајалишта на општинским путевима и улицама обавља општина Владичин Хан, а аутобуска стајалишта на државном путу изграђују се уз сагласност управљача путана предлог општине или превозника који обавља линијски превоз путника.

**Члан 7.**

О спровођењу ове одлуке стараће се управљач јавног пута.

Инспекцијски надзор над спровођењем ове Oдлуке врши саобраћајна инспекција Општинске управе општине Владичин Хан. Надлежни инспектор који врши инспекцијски преглед поступа у складу са овлашћењима из Закона о превозу у друмском саобраћају.

**Члан 8.**

Аутобуска стајалишта која су утврђена овом одлуком могу се користити за регистрацију и оверу реда вожње код надлежног Министарства за послове саобраћаја.

**Члан 9.**

Ступањем на снагу ове одлукe престаје да важи Одлука о аутобуским стајалиштима на територији општине Владичин Хан (“Службени гласник Града Врања”, бр. 4/2019)

**Члан 10.**

Ова одлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-121/7/22-I**

**ПРЕДЕСЕДНИЦА**

**Данијела Поповић**